
Vitajte v meste, ktoré v minulosti prezývali GIBRALTÁR NA DUNAJI!
KDE STE SA TO PRÁVE OCITLI
Vitajte na rieke Váh, tomto ojedinelom kúsku oázy pri chránenej prírodnej oblasti Apálsky polostrov. Sme radi, že ste si vybrali práve náš hausbót.
Hausbótu sme dali názov ŽIVOT JE DOBRÝ, ktorý vystihuje našu životnú filozofiu.
Žitný ostrov je vlastne obrovský náplavový kužeľ, ktorý vytvoril Dunaj, keď sa prerezával cez Malé Karpaty do Podunajskej nížiny. Mohutný tok sa rozvetvil, pričom dve z jeho ramien vytvorili najväčší riečny ostrov v Európe. 
Dunajské lužné lesy patria k posledným zvyškom lužných lesov v strednej Európe. Svojou jedinečnosťou, krásou, druhovým bohatstvom a vysokou produkciou biomasy sa prirovnávajú k tropickým dažďovým pralesom.
Les na druhej strane – lužné lesy – patrí do ochranného pásma 4.stupňa, v ktorom nie je povolená žiadna ľudská aktivita. Ako blízko sa ku prírode ešte dá dostať?!  Vychutnajte si prírodu, rešpektujte svoje okolie a živočíchy žijúce vo vode a na súši. Predsa len sme to my na návšteve v ich prostredí a nie naopak. 
Po zotmení budete mať možnosť počuť zvuky danielov a srniek, diviakov, líšok a rôznych vtákov. Odpozorujte návyky volaviek šedých, ktoré každý deň pred brieždením a pred zotmením, krúžia nad sútokom Starej Nitry a Váhu a hlasným volaním vítajú nadchádzajúci deň či noc. 
Ak budete mať šťastie uvidíte diviaky či srnce plávať cez rieku Váh alebo Starú Nitru. Na brehu pri hausbóte a na oceľových lanách s obľubou odpočíva vzácny vták Rybárik obyčajný. Spoznáte ho podľa typického tyrkysového sfarbenia peria. Obdivujte ryby plávajúce v húfoch okolo hausbótu a pozorujte štuky nehybne striehnuce na svoju korisť či bolene skáčuce pri love z vody. 
	Relaxujte na hornej slnečnej terase po celý deň, a určite nezabudnite privítať prvé ranné lúče slnka z dolnej terasy.
	Kedykoľvek sa môžete osviežiť skokom do rieky a plávaním pri hausbóte. Príroda alebo boh (je na vás čomu veríte) nás obdaril vyhrievaním vody a protiprúdom .
	Vaši hostitelia, teda Erik, Eva, Andrej a Jakub bývajú hneď na vedľajšom plávajúcom dome. Ak budete potrebovať poradiť, obráťte sa s dôverou na kohokoľvek z nás. Žijeme tu už niekoľko rokov a radi sa s Vami podelíme o to ako stráviť pár dní v tomto prostredí najlepšie. Každý deň nám dáva viac ako sme od tohto nášho sna očakávali.
	Vaše súkromie budeme vždy rešpektovať. Počas Vášho pobytu Vás nebudeme rušiť. Občas nás však uvidíte na terase, na člne alebo na brehu. Ak sa Vám bude páčiť čo robíme pokojne sa ku nám pridajte.



AKO TO NA HAUSBÓTE FUNGUJE
PITNÁ VODA
Pite len vodu z dávkovača balenej vody, prosím! Voda tečúca z vodovodných batérií je síce prečistená a dezinfikovaná, ale je to voda priamo z rieky. A cikajú do nej ryby 
Túto vodu používajte aj na varenie.
VODA ÚŽITKOVÁ
Voda, ktorá tečie v kuchyni a v kúpeľni je čerpaná priamo z rieky. Je považovaná za úžitkovú, nie pitnú. V pontónoch sa nachádza mechanická a chemická filtrácia. Vodu kľudne používajte na osobnú hygienu, ale dajte pozor, aby ste ju nepili. Zuby si v nej umývame aj my. Dohliadnite hlavne na deti, prosím, aby ju pri umývaní zubov nepili.
Táto voda sa ohrieva v elektrickom bojleri – objem 60 l. V prípade, že sa po športovaní budete chcieť osprchovať, myslite aj na svojich blízkych či priateľov. Použite toľko vody koľko naozaj potrebujete. V prípade, že sa teplá voda minie, budete musieť prejaviť trpezlivosť a počkať hodinu kým sa znovu ohreje a vysvetliť to ostatným.. 

KÚPEĽŇA
Priestorovo je menšia, ako na plavidlách, ale poslúži dobre. V prípade, že je chladno môžete si zakúriť ohrievačom na stene. Po opustení kúpeľne ho však, prosím, vypnite. 
WC/TOALETA
Toaleta funguje ako klasická toaleta v domácnostiach. Keďže sme na plavidle, je vybavená integrovaným macerátorom. Princípom tejto toalety je dôkladne pomlieť všetok materiál nachádzajúci sa v toaletnej mise a to po spláchnutí. Nemajte žiadne obavy, nie je to zložité ani strašidelné. Či toaleta funguje správne zistíte tak, že po stlačení tlačidla „spláchnuť“ začne toaleta nasávať vodu, chvíľu bude uvažovať čo s nákladom a následne to všetko s charakteristickým zvukom vytlačí preč. Ak po spláchnutí nebudete pozorovať tento postup, ďalej nesplachujte a kontaktujte nás, prosím. 
· Do toalety preto, prosím, nevhadzujte žiadne predmety a hygienické dámske potreby ci vlhčené utierky. Odpad z toalety sa prepravuje do zbernej nádoby. O pravidelnú údržbu sa staráme my, vám stačí si sadnúť a .. spláchnuť .
· 
A použite vždy len nevyhnutne potrebné množstvo papiera.




OSVETLENIE
Osvetlenie vo vnútri hausbótu môžete kombinovať centrálnym stropným osvetlením a bodovými osvetleniami na stenách izby. Urobte si osvetlenie podľa svojich predstáv. Ovládače sa nachádzajú na stene pri vstupných dverách, vstupe do kúpeľne a priamo na bodových osvetleniach na stene.
Vonkajšie osvetlenie sa ovláda ovládačmi na stene pri vstupných dverách. Vyskúšajte všetky a zistíte ako fungujú. Vonkajšie svetlo slúži ako kotevné svetlo a malo by byť zapnuté celú noc. Ak ste na terase v noci a chcete si užívať nerušený pohľad na hviezdy alebo chytať celú noc ryby, pokojne ho vypnite. Po vonkajších stenách hausbótu sú aj senzorové svietidlá. Tie vám pomôžu pri večernom či nočnom návrate na hausbót, preto ich pri odchode nechajte zapnuté.  
ZATEMNENIE
Po zotmení odporúčame zatiahnuť závesy na oknách smerom na rieku. Po rieke sa aj v noci pohybujú rybárske člny. V prípade, že v hausbóte svietite a vonku je tma bude na Vás pohľad ako na rybičky v akváriu  Nám sa to stáva každú jar.. 
KDE BUDEME SPAŤ
Ak ste dvaja stačí Vám rozkladacia pohovka. Rozložte si ju. 
Ak ste traja alebo štyria, použite samo nafukovacie matrace na spanie. Máme single aj double teda pre jedného spáča a aj pre dvoch. Deti tieto matrace milujú, tak ustúpte a Vy spite na pohovke. Matrace nájdete vo vaku pri chladničke. Rozbaľte ich, zapojte do zástrčky, otočte gombíkom do požadovanej strany – nafúknuť alebo vyfúknuť – a dajte tlačidlo ON/OFF do požadovanej polohy.  
USTEĽTE SI SAMI
Posteľné návliečky nájdete v truhlici na zemi. Paplóny a vankúše nájdete v skrini, alebo pod pohovkou zabalené vo vákuových vreciach. Hostia si u nás pripravujú spanie sami, aby videli ako pani Molnárová všetko pekne vyprala a vyžehlila práve pre nich. Ak by ste potrebovali vyprať, vysušiť a vyžehliť nejaké vaše ošatenie, dajte nám vedieť. Pani Molnárová si určite urobí čas .
WIFI
Áno, WIFI máme. Bohužiaľ . Heslo nájdete na stole. Ak sa budete chcieť rozprávať s osobami, ktoré prišli na hausbót s Vami, dajte nám vedieť, a my wifi-nu radi vypneme . Na naše deti to zaberá 
FAJČENIE
Ste dospelí, robte si čo chcete. Ale fajčite len vonku, prosím. Ryby ohorky radi nemajú, pripravili sme vám popolníky. Vďaka, že myslíte na prírodu a nasledujúceho hosťa.



Ťapka
Ťapka je najslobodnejší pes na svete. Patrí susedom z veľkej lode, ale má rada všetkých na hausbótoch a na hrádzi. Určite príde navštíviť aj vás s cieľom skontrolovať situáciu v jej „revíre“ a spoznať nových ľudí. Nemusíte mať obavy, je milá, stráži všetkých a šteká na okolité zvery- bobry, kuny, vydry, no niekedy aj na niektorých konkrétnych kajakárov (prečo to vie len ona). Radosť jej urobíte hodením kameňa na hrádzi, a hoci sa aportovať nenaučila, bude s radosťou jej vlastnou čakať na ďalší kameň. Má výnimočne zaujímavé skoky do výšky za hodeným predmetom, pripomína srnku. Aj tie vidno pri večerných prechádzkach, alebo v tme samostatne pochodovať po hrádzi. 
KÁVA, ČAJ
Ponúknite sa kávou v kapsliach. Použite kávovar. Skontrolujte či je v nádobke kávovaru voda. Ak nie, použite tú pitnú z dávkovača . Zasuňte kapsulu s kávou. Zapnite kávovar a počkajte kým sa zohreje. Oznámi Vám to zeleným svetlom. Posuňte páku doprava – smerom na červenú značku. Dávkovanie kávy zastavte posunutím páky dávkovača do strednej polohy. Vychutnajte si svoju kávu. Ak máte chuť na čaj, použite rýchlo varnú kanvicu. Postup určite poznáte . 
OTVORENÉ OHNISKO + ALTÁNOK
Na brehu pri mostíku je pre Vás pripravené otvorené ohnisko na prípravu špekačiek, guľášu a iných dobrôt. K dispozícii máte aj trojnožku s kotlíkom. Je schovaná, aby nedostala nohy. Na požiadanie Vám prezradíme kde je . Drevo je nevyspytateľné. Ak ho pri altánku nájdete, použite ho. Ak nie, nejaké určite predávajú na benzínovej pumpe. 
OSLAVY/PÁRTY/ŽÚRKY
Bavte sa, užívajte si ale berte ohľad na prírodu v ktorej sa nachádzame, prosím.
Toto miesto nie je vhodné na príliš bujaré oslavy s hlučnou hudbou a vravou. 











KAM NA NÁKUP
BAŠTA POTRAVINY, BALA	- Komáromi Kacza 37, Komárno
· Peši aj autom
· Vzdialenosť peši aj autom 1,5 km
· Otvorené 6:00-18:00, v sobotu do 12:00
· Mapa v prílohách
Čerstvá zelenina a ovocie
OBCHODÍK PRI PODJAZDE	- ulica 29.augusta, pri viadukte
· Peši po hrádzi, od hausbótu do ľava, pri železničnom moste doprava popri železničnej trati, prejdite pod nadjazdom a ste tam..
· Vzdialenosť peši 1,5 km
· Autom - cca 3 km
· Celý týždeň od 8:00 do 18:00
· Perfektné vodné melóny a najsladšia kukurica na varenie
· Google ani TripAdvisor to nepozná, ale pre nás je to voľba č. 1 
· Mapa v prílohách

Mestský trh			- ulica Železničná
· Peši aj autom
· Peši je to cca 45 min, asi 3 km
· Streda a sobota od 7:00 do 10:00
· Vynikajúce lángoše !
· Mapa v prílohách
Ak chcete podporiť nadnárodné korporácie, tak aj:
BILLA		Mederčská 4335 alebo	Eotvosa 23
KAUFLAND	Hadovská cesta 3912
LIDL		Mederčská 4708
TESCO		Bratislavská cesta 4018





KDE SA DÁ NAJESŤ
Najskôr vám poradíme niečo pre vaše deti 😊 Veď sú na dovolenke ...
ZMRZLINA v Komárne
· Domáca zmrzlina v historickom centre mesta
· Vlastné receptúry, poctivé ingrediencie
· Otvorené – pozri FB stránky
· https://sk-sk.facebook.com/GeovanaGelato/
ZMRZLINA v Iži
· Traduje sa, že je najlepšia v okrese
· Pripravte sa na dlhý rad nedočkavých kupujúcich
· Je to mimo mesto, ale vraj to stojí za to
· Adresa Iža 317 – pri kostole vedľa hlavnej cesty
· Sú tak dobrí, že nepotrebujú ani WEB ani FB 😊
3 Tripl´s	- FAST FOOD
· Vyzerá ako veľké celosvetové reťazce s rýchlym občerstvením
· Je naše lokálne
· Chutí vynikajúco
· Výčitky svedomia zaručené 😊
· Otvorené – pozri FB stránky
· https://www.facebook.com/3TriplsKN/
Cafe Laro 	RESTOBAR & Vintage Gallery
· Výnimočná a jedinečná kaviareň
· Najlepšie zákusky a káva v meste
· https://www.facebook.com/cafelaroofficial/

A teraz „normálne“ jedlo ...

BÁSTYA CSÁRDA – reštaurácia		Okružná 271, Bašta VI	
· Peši 0,5 km, 10 min – úžasnou skratkou cez vodnú priekopu pevnosti
· Autom, 2 km, 5 min
· Otvorené PO-UT-ST-ŠT-NE 10:30-22:00, PI-SO 10:30-23:00
· http://csarda.eu/web/sk/home-2/
· TELEFÓN: 035 77 10 459, 0903 500 794


APALI – reštaurácia			Mŕtve rameno Váhu č.50
· Peši aj autom  – po ceste ktorou ste prišli, majte jazero po pravej strane, nemôžete to minúť
· Vzdialenosť 1 km
· Otvorené PO-NE:10:00-22:00
· http://www.apali.sk/
· TELEFÓN: 035 77 21 721
CSÁRDA pri Váhu– reštaurácia		Vážske nábrežie, pri cestnom moste
· Vzdialenosť peši 3 km, 45 min - Peši po hrádzi, od hausbótu do ľava, popod železničný most, pokračujte ďalej po  hrádzi, popod cestný most a ste tam..
· Vzdialenosť autom, 6 km, 10 min
· Otvorené PO-NE:10:00-22:00, 
· TELEFÓN: 035 77 02 016
· http://www.cardaprivahu.sk/
DIVOKÁ KAČICA				GPS N 47.79243°, E 18.13375°
· Autom, cca 8 km
· GURMET reštaurácia!
· Nádherné prostredie, rybník a ZOO
· Lándor smer Kava, sledujte tabuľu po Vašej pravej strane
· Otvorené PO-ŠT 07:00-20:00, PI-SO 08:00-22:00, NE 08:00-18:00
· TELEFÓN: 0907 74 74 75
· http://www.divakacica.sk
LITOVEL			Dunajské nábrežie 10
· Autom, cca 6 km
· PUB
· Otvorené PO-UT-ST-ŠT-NE 10:00-22:00, PI-SO 10:30-23:00
· http://www.penzionkomarno.sk/
FRANCESCO STREET FOOD		nám Kossutha 5, Komárno
· Autom, cca 4 km
· STREET FOOD
· Otvorené – pozri FB stránky
· https://www.facebook.com/francescostreetfoodkn/
VEGÁNSKE JEDLO	Karma Garded
· Autom, cca 4 km
· EB Lukácsa 1355
· Otvorené – pozri FB stránky
· https://www.facebook.com/karmagardenbistro/

KAM NA PIVO
THE GENTLEMENS BEER
· Krčma
· Cez víkend väčšinou nutná rezervácia stolu
· Asi naj pivo a naj atmosféra v meste
· https://www.facebook.com/gentlemensbeer/

LASER ARENA
· Zábava pre celú rodinu
· Dospelí si dajú dobré pivo/víno a deti si zahrajú laserovú strieľačku
· Navyše majú fantastické zákusky
· https://www.laserarenakomarno.sk/

TREVI PIVÁREŃ
· Cca 500 m alebo 2 km od hausbótu, podľa toho akú dlhú prechádzku chcete
· Na brehu jazera Mŕtve rameno Váhu, ikony mesta Komárno
· Choďte na hrádzu pred hausbótom a uvidíte jazero
· Krčma je na druhej strane jazera priamo oproti
KORMORAN Pub & Club
· Pub s veľkým výberom kvalitného alkoholu
· Františkánov 14
· https://sk-sk.facebook.com/kormoran.pub








VOĽNÝ ČAS
PRECHÁDZKY
Na prechádzky alebo nordic walking môžete použiť spevnenú časť pod hrádzou alebo asfaltovanú korunu hrádze.  
Prechádzka okolo jazera – Mŕtve rameno Váhu. (3 km). 
Odporúčame začať smerom do prava a obísť celé jazero. Vizuálne si jazero držte po svojej ľavej strane. Chvíľu pôjdete po hrádzi, potom z nej zídete a dostanete sa ku čerpacej stanici vody z kanála. Za ňou sa dajte doprava, jazero po ľavej strane! a popri jazere prídete ku reštaurácii Apáli a bufetom. Odporúčame! Koľko času Vám to zaberie nevieme odhadnúť, záleží na tom koľko času strávite v krčme , ale za 2 hodiny to dáte.
Prechádzka ku sútoku Dunaja a Váhu. (4 km, ak chcete prísť aj naspäť tak 8 km).
Z hausbótu sa vydajte smerom doľava. Pokračujte pozdĺž rieky Váh, popod železničný most, popod cestný most až prídete ku sútoku rieky Dunaj a Váh. Za cestným mostom nájdete útulnú a štýlovú reštauráciu aj s vonkajším posedením. Odporúčame! Toto je prechádzka tak na 3 hodiny.
BICYKEL
Hrádza pred hausbótom je ako určená na bicyklovanie. Vydajte sa ktorýmkoľvek smerom a preskúmajte okolie. Tam kam sa dostanete peši (pozri informácie vyššie) sa dostanete aj bicyklom. 
Cyklotrasa: Komárno – Váh – Dunaj, okruh
(zmrzlina a občerstvenie v centre mesta )
Ak chcete spoznať Komárno z bicykla, vyskúšajte si veľký okruh Komárno Váh-Dunaj. Je to cca 15 km. Vydajte sa doľava, popod železničný aj cestný most, pokračujte popri Váhu až k sútoku Dunaja. Odtiaľ pokračujte po Elektrárenskej ceste až pod sklápací most v Komárne. (V prípade, že si chcete pozrieť centrum mesta či Nádvorie Európy, pri detskom parku odbočte doprava a cesta Vás privedie do centra mesta. Určite si pozrite si Dôstojnícky pavilón a jeho záhradu a mesto.) Použite sklápací most, prejdite po ňom a dostanete sa ku mostu Márie Terézie vedúceho do Maďarska. Pred týmto mostom odbočte doprava a uvidíte cyklistickú cestu popri Dunaji. Pokračujte popri povodňovej stene až ku železničnému mostu cez Dunaj. Odtiaľ sa vydajte naspäť, alebo pokračujte popri bazéne lodeníc ku obchodným centrám. Pokračujte cestou von z Komárna smer Hadovce. Pred tabuľou Hadovce odbočte doprava a pokračujte až ku zavlažovaciemu kanálu. Popri tomto kanály prídete do usadlosti Nová Osada. V nej nájdite cestu – je to ľahké, stačí odbočiť doľava a držať smer – ku hrádzi Váhu. Pokračujte po hrádzi tak, aby ste Váh mali po ľavej strane a dôjdete až ku hausbótu.




Cyklotrasa: Komárno - Kolárovo
Ak si chcete spraviť výlet na pol dňa, odporúčame vydať sa doprava a pokračovať popri rieke Váh do Kolárova. Cesta je po celý čas asfaltovaná. Po 17 km krásnej scenérie, mimo dedín a obcí, sa dostanete ku cestnému mostu v Kolárove. Pokračujte ešte 250 m a privíta Vás vodný mlyn na Malom Dunaji. Môžete absolvovať prehliadku mlynu, prejsť sa po drevenom moste a občerstviť sa v skanzene dediny typickej pre naše územie.
Cyklotrasa: Komárno - Veľkolélsky Ostrov, (Zlatná na Ostrove)
Veľkolélsky ostrov patrí už desaťročia k najznámejším podunajským chráneným územiam,
Cyklotrasa: Komárno – Patince – Kravany nad Dunajom
Druhá možnosť na poldenný výlet je navštíviť Radvaň nad Dunajom, je to cca 25 km. Vydajte sa doľava, prejdite cestným mostom na druhú stranu rieky Váh (z mostu odbočte doprava a vydajte sa na hrádzu ku rieke). Po chvíli prídete na sútok riek Váh a Dunaj. Podľa vodného stavu rieky Dunaj tam nájdete krásnu piesočnú pláž a ľudí z nášho mesta. Pokračujte ďalej po hrádzi a budete bicyklovať pozdĺž rieky Dunaj, obce Iža, Patince až do Radvane nad Dunajom. Tam sa občerstvite v príjemných krčmách či reštaurácii. Spýtajte sa miestnych, tí Vám poradia najlepšie.
Cyklotrasa: Komárno – Komárom – Ostrihom (Esztergom)
Pre najnáročnejších je tu trasa vedúca na maďarskej strane Dunaja do Esztergomu s nádhernou katedrálou. Domov sa môžete vrátiť cez Štúrovo po slovenskej strane. Naštudujte si mapu a vyrazte. Na vlastné riziko, že svoje sily preceníte.
V prílohe nájdete mapu cyklistických máp v okolí Komárna. Pokojne si jednu vezmite so sebou.
POŽICOVŇA BICYKLOV
Ak potrebujete požičať bicykel, obráťte sa na nás. Môžeme Vám nejaké požičať – požičovné je 3 EUR/deň/ks. Alebo Vám pomôžeme obstarať si bicykle z požičovne v Maďarsku.
http://www.teremgokart.hu/kerekparkolcsonzes





IN LINE KORČULE
Platí to čo píšeme vyššie o bicyklovaní. Môžete si vybrať kratšie úseky a tie opakovať až do vyčerpania . My zvykneme korčuľovať ku železničnému mostu a späť, pokračujeme až ku prečerpávacej stanici a naspäť. Hausbót – čerpacia stanica a späť je 5 km, Hausbót – železničný most a späť sú 2 km. Koľko je to spolu si vypočítajte sami .
ĽADOVÉ KORČULE
V prípade, že ste u nás v zime a je poriadny mráz, je možné sa korčuľovať na neďalekom jazere. Je hneď za hrádzou oproti hausbótu. Korčuľovať sa dá aj na priľahlých zavlažovacích kanáloch v okolí mesta Komárna a obce Iža, Patince. Spýtajte sa na nás či je hrúbka ľadu bezpečná. 
PLÁVANIE
Priamo z hausbótu
Kedykoľvek sa môžete osviežiť skokom do rieky a plávaním pri hausbóte. Príroda alebo boh (je na vás čomu veríte) nás obdaril vyhrievaním vody a proti prúdom .
Deti do 15 rokov musia mať vždy záchrannú vestu. Nepodceňujte silu prúdu rieky a kondíciu Vašich detí.
Záchranné vesty máte k dispozícii vo všetkých veľkostiach. Podľa viesť uvidíte ako rástli deti a ich kamaráti .
Z člna s tokom rieky
Kedykoľvek môžete naštartovať čln, previezť sa proti prúdu napr. 500 m, vypnúť motor, skočiť do vody a plávať popri člne ku hausbótu. Zostaňte však na strane rieky kde sa hausbót nachádza. Jeden z plavcov môže držať lano člna. Aby Vám ho neodfúklo..
Dostať sa naspäť do člna môže byť problematické. Nemusíte to robiť. Ak si pred odchodom z hausbótu dáte do vody rebrík, naspäť sa dostanete po ňom.
Deti do 15 rokov musia mať vždy záchrannú vestu. Nepodceňujte silu prúdu rieky a kondíciu Vašich detí.
Záchranné vesty máte k dispozícii vo všetkých veľkostiach. Takto rástli naše deti...

Priľahlé jazero – Mŕtve rameno Váhu
Kedykoľvek sa vyberte pešo ku jazeru za hrádzou. Ak ste si ho pri predchádzajúcej prechádzke prezreli, budete vedieť ktorý breh a voda Vám na plávanie vyhovuje.
Vezmite si so sebou peniaze, preplávajte jazero od hrádze pred hausbótom a občerstvite sa na brehu oproti v príjemnej krčme.
V zime – ľadové medvede
Tak ku tomuto nevieme povedať nič. Ale vyskúšať to môžete . Ak nás prehovoríte, skúsime to s Vami.
ČLN:
Na malý rybársky čln – pramicu, ktorá je vyviazaná (naučili ste sa nový vodácky výraz) pri hausbóte je Vám k dispozícii kedykoľvek. Na jej obsluhu nepotrebujete osvedčenie vodcu malého plavidla. Motor je benzínový, 4 takt. Tankujte klasický benzín, olej nepridávajte.
Deti do 15 rokov a osoby, ktoré nevedia plávať MUSIA mať POVINNE záchranné vesty. 
Zaškolenie si vyžiadajte od nás, následne ho už budete používať bez našej pomoci.
Užite si jazdu člnom cez deň aj v noci.
Cez deň sa vydajte po rieke smerom po prúde, vyskúšajte si reakcie člna a Vašu šikovnosť. Vypnite motor a nechajte sa unášať prúdom. Pokojne si vezmite so sebou piknikový košík a dajte si raňajky na vode. Možno nás tam stretnete .
Nachádzate sa 4 km od sútoku Váhu a Dunaja. Ak sa vydáte po prúde zažijete cestu popod železničný most a cestný most až dôjdete ku sútoku. Na Dunaj však týmto člnom nechoďte. Je to veľrieka a môže byť zradná. Tento čln nie je stavaný na jazdu po Dunaji, ak nemáte skúsenosti vodcu malého plavidla. Dôležitá rada: benzín by mal vystačiť aj na cestu späť, ak odchádzate s plnou nádržou. 
Pri plavbe ku sútoku Váhu a Dunaja sa plavte SMEROM PO PRÚDE VŽDY PO ĽAVEJ STRANE, SMEROM PROTI PRÚDU VŽDY PO PRAVEJ STRANE. Inak by ste hlavne pod železničným mostom mohli naraziť na kamenné hrádze v rieke!
V noci odporúčame cestu na rieku Stará Nitra. Vezmite si so sebou lampu, aby Vás bolo vidieť. V noci po rieke plávajú aj iné člny rybárov. Na Starej Nitre vypnite motor a započúvajte sa do zvukov prírody. Budete to milovať.
Užite si iný pohľad na svet, ale nezabudnite že ste na rieke a dodržiavajte pokyny zdravého rozumu. Neriskujte zranenie. 
PRAKTICKÉ RADY, MALÉ ZAŠKOLENIE KU ČLNU
ODCHÁDZAME ČLNOM						PRICHÁDZAME ČLNOM	
Čln odväzujeme vždy nasledovne:				Čln vyväzujeme vždy nasledovne:
1. Nastúpiť do člna					1. Prísť PROTI prúdu rieky, NEUTRÁL
2. Naštartovať motor v neutrály                                               2. Vyviazať prednú časť člna
3. Odviazať zadnú časť člna				3. Vyviazať zadnú časť člna	
4. Odviazať prednú časť člna				4. Vypnúť motor
5. Odraziť sa od brehu, zaradiť VPRED „F“			5. Vystúpiť z člnu
6. Pridať plyn a riadiť smer plavby				6. Usmievať sa
7. Usmievať sa
Ak ste na hausbóte alebo člne, ste určitou komunitou spoločnosti. Ste vodáci. Vodáci sa zdravia zdvihnutím ruky a zamávaním. Odpovedajte na pozdravy ostatných vodákov, môžete sa zdraviť aj ako prvý. Ide o slušnosť a prejav príslušnosti k vodáckej skupine. 
Ak sa Vám niečo stane s motorom alebo veslami, neváhajte požiadať iného vodáka o pomoc. Podobne reagujte na požiadanie o pomoc aj Vy. Nepreceňujte však svoje skúsenosti či možnosti člna.
V prípade, že sa Vám minie benzín alebo nebudete vedieť naštartovať motor, nepodliehajte panike. V člne sú 2 veslá. Základom je dostať sa ku brehu. V strede rieky by ste mohli prekážať väčším plavidlám napr. remorkéru.  To naozaj nechcete . Keď ste už bezpečne pri brehu, máte možnosť zavolať nám a my Vám prídeme na pomoc. Alebo požiadajte okolo idúci čln alebo kajak, aby na našom hausbóte nechali správu, že potrebujete pomoc. Stačí keď poviete, že ste od „Erika z hausbótu“.
KAJAK
Viete to? Pokojne kajak vyskúšajte. Je to turistický kajak s vyššom stabilitou. Štartujte proti prúdu alebo kolmo na prúd  rieky.  Kajak si pridržte jednou rukou, vstúpte do neho postupne oboma rukami, sadnite si, jednou rukou sa držte hausbótu. Vezmite si pádlo, upokojte kajak a vydajte sa v pred.  V prípade, že Vás bude míňať čln, postavte kajak kolmo na vlny.
Preskúmajte neďalekú rieku Starú Nitru. Choďte až na jej koniec – cca 1 km. Užijete si kľud, spevavé a vodné vtáctvo. Kormorány a volavky Vám budú robiť sprievod. Rešpektujte rybárov,  doprajte im súkromie. Môžete sa pripojiť a zmerať si sily s deťmi z klubu rýchlostnej kanoistiky. Ak budete mať šťastie, prejde popri Vás štvorkajak našich reprezentantov a olympionikov.  
JAZDA NA KONI
Jazdecký areál HOLDAS, Komárno
· Nová Osada
· Asi 2 km od hausbótu po hrádzi
· tel: 0905 553 116
· www.holdas.eu/sk

M-CLUB, Svätý Peter 
· 6 km od Komárna
· tel: 0903 720 767
· www.mclub.sk
MOTOKÁRY
Komárom, Maďarsko, Puskaporosi utca 10
Objednávky dráhy : +36 30/9890067. Ak neviete po maďarsky, príďte za nami. My vieme 
Bezpečná a zábavná, 400 m dlhá zakrytá dráha, s rovnými úsekmi aj ostrými zákrutami. Dráha je zabezpečená ochrannou stenou z pneumatík a pokrytá protišmykovým asfaltom. Vhodná pre deti, začiatočníkov aj profesionálov. Časomiera aktuálneho kola, najrýchlejšieho kola a výsledného času.
http://www.teremgokart.hu/teremgokart

VODNÉ ŠPORTY:
Venujeme sa vodným športom ako je 
· vodné lyžovanie za člnom
· ZUP doska za člnom 
· Wake board za člnom
· FLYBOARD
· VODNÝ SKÚTER
V prípade, že máte záujem si niektorý z vodných športov vyskúšať a máte na to chuť a peniaze, dajte nám vedieť. Podľa počasia a iných okolnosti spolu určite nájdeme vhodný termín a vyrazíme.
Pomôcky na vodný šport, záchranné vesty a krátke zaškolenie je samozrejmosťou. Vodné športy prebiehajú na rieke Váh alebo Dunaj. Podľa vodného stavu riek a aktivít na rieke sa rozhodneme kam sa vydáme. 
Na tieto aktivity používame náš motorový čln Stingray 220 CS. Spotreba benzínu je pri športovaní veľmi vysoká čo sa premieta do ceny tejto zábavy. Ale stojí to zato ! 
VODNÉ ŠPORTY 1
· 2 hodiny na člne
· Max pre 3 osoby + kapitán
· 45 min lyžovania alebo ZUP doska alebo wakeboard
VODNÉ ŠPORTY 2
· 3 hodiny na člne
· Max pre 3 osoby + kapitán
· 60 min lyžovania alebo ZUP doska

FLYBOARD
· Sprostredkujeme Vám let s inštruktážou od účastníka MS FLYBOARD DUBAJ 2015
VODNÝ SKÚTER
· Sprostredkujeme Vám jazdu na vodnom skútri 







Výlet člnom Stingray 220 CS			A
· Prejdeme pod cestným mostom Márie Terézie a železničným mostom
· Pozrieme si Dunajské pieskové pláže na Maďarskej strane
· 25 km jazdy po Dunaji
· Kúpanie v Dunaji
· trvanie 2 hodiny + podľa dohody
· max 4 osoby
Výlet člnom Stingray 220 CS			B
· Pozorovanie západu slnka na Dunaji
· 20 km jazdy po Dunaji
· Kúpanie v Dunaji
· trvanie 1,5 hodiny + podľa dohody
· max 4 osoby

Výlet člnom Stingray 220 CS		C
· Neszmély, Maďarsko
· 30 km tam a 30 km naspäť po Dunaji
· Možnosť obeda/večere v reštaurácii v zálive Dunaja
· Kúpanie v Dunaji
· trvanie 4 hodiny + podľa dohody
· max 4 osoby
Výlet člnom Stingray 220 CS		D
· Ostrihom, Maďarsko
· 60 km tam a 60 km naspäť po Dunaji
· Možnosť obeda/večere v reštaurácii v Ostrihome
· Kúpanie v Dunaji
· trvanie 8 hodín 
· max 4 osoby
Výlet člnom Stingray 220 CS		E
· Vyšehrad, Maďarsko
· 85 km tam a 85 km naspäť po Dunaji
· Možnosť obeda/večere v reštaurácii vo Vyšehrade alebo Nagymaros
· Po ceste Štúrovo, Ostrihom
· Kúpanie v Dunaji
· trvanie 12 hodín 
· max 4 osoby
Výlet člnom Stingray 220 CS		F
· Budapesť, Maďarsko
· 115 km tam a 115 km naspäť po Dunaji
· Možnosť obeda/večere v reštaurácii v Szentendre
· Po ceste Štúrovo, Ostrihom, Vyšehrad
· Kúpanie v Dunaji
· trvanie celý deň 
· max 4 osoby
ATRAKCIE MESTA A OKOLIA:
Pevnosť a pevnostný systém v Komárne a Komárome, Maďarsko.
Komárno je najväčším, najvýznamnejším a najzachovanejším pevnostným komplexom na Slovensku. Komárňanská pevnosť je jedinečnou ukážkou fortifikačnej architektúry 16. až 19. storočia. Možno tu vidieť bastiónový, polygonálny aj fortový systém opevnenia. Vo svojej dobe bola najväčšou obrannou stavbou Rakúsko - uhorskej monarchie. Vzhľadom k svojej monumentalite a zachovalosti patrí medzi unikáty aj v európskom meradle. Navštívte Komárom, partnerské mesto v Maďarsku. Delí Vás od neho len most Márie Terézie. Fortifikačný systém ponúkne ponaučenie a zábavu Vám aj Vašim deťom.
Čierny labyrint  v Komárňanskej pevnosti a alebo interaktívna hra o vojenské hodnosti, múzeum chleba v maďarskej časti Monostor.
Viac sa dočítate v prílohe a letákoch Informačnej kancelárie oboch miest:
http://nasenovinky.sk/article/18142/cierny-labyrint-je-uz-pristupny
http://www.komarno.sk/sk/prehliadka-pevnosti_4260.html
http://www.erod.hu/sk/erodrendszer/monostorska-pevnost

Európske nádvorie v Komárne
Nádvorie Európy je názov pre unikátne stavebné dielo architektov z Ateliéru Európa v Komárne. Stavby na novom námestí, ktoré má rozlohu 6 500 m2, sú v štylizovanej forme a reprezentujú historickú architektúru, charakteristickú pre jednotlivé oblasti Európy.
Spojením historického jadra mesta Komárno ležiaceho na juhu Slovenska pri Dunaji s Nádvorím Európy sú  historické vstupné brány: Brána sv. Štefana,  Brána Bela IV. a Brána Mária Terézie.
Zo strany vnútorného parku Zichyho paláca je Brána Mateja I., najznámejšieho  kráľa našich dejín, ktorý bol s mestom úzko citovo spojený. Brána je jednou z dominantných stavieb nádvoria. Tvarom a farbami pripomína budovy postavené za vlády Mateja I.
V strede námestia sa nachádza funkčná kópia pôvodnej studne, ktorá stála do roku 1878 na Hlavnom námestí, pred komárňanskou radnicou.
http://www.europeplace.com/
Podunajské Múzeum v Komárne
Podunajské múzeum v Komárne je múzeum v Komárne, so zameraním na prírodopis a históriu. Inštitúcia má 4 výstavné budovy v Komárne a patrí k nej aj skanzen v Martovciach.
https://www.muzeumkn.sk/index.php?cat=12&page=article
Plávajúci Mlyn a zvyšky pevnosti Békavár v Kolárove
Nachádzajú sa pri sútoku Váhu s Malým Dunajom. Prejdite sa po najdlhšom drevenom moste s celodrevenou konštrukciou v Európe. Obe pamiatky zrekonštruované a sprístupnené verejnosti.
http://www.vodnymlyn.sk/
Hvezdáreň v Hurbanove
Postavená v roku 1871,  Mikuláš Konkoly -Thege fyzikom a astronómom.
Individuálnym návštevníkom ponúka prehliadku historického múzea, fulldome virtuálne prehliadky ako Let na Mesiac, Slnečná sústava, Štyri ročné obdobia, Skúmanie hraníc slnečnej sústavy a oveľa viac, planetárium a aj voľné pozorovanie oblohy ďalekohľadom.
http://www.suh.sk/
Iža, rímsky tábor LEANYVÁR
Významné archeologické nálezisko rímskeho tábora Kelemantia, rímsky kamenný kastel. Táto u nás ojedinelá pamiatka, je predovšetkým bezprostredným dokladom o nepretržitom vyše dvestoročnom pobyte Rimanov v tejto oblasti. Dostanete sa ku nej aj na bicykli – pozri cyklistická cesta Komárno – Patince - Kravany nad Dunajom.
http://www.iza.sk/sk/lenyvr_87.html
Iža, Bokrošské slanisko
V katastri obce Iža sa nachádza vzácna lokalita Bokrošské slanisko, ktorá je od roku 2004 zaradená do európskej sústavy chránených území Natura 2000 pod názvom Územie európskeho významu Bokrošské slanisko.

www.iza.sk/content/file/panonics_infonaweb_bokrosske _slanisko_final.pdf

Veľkolélsky Ostrov, Dunajské Luhy (Zlatná na Ostrove)
Veľkolélsky ostrov patrí už desaťročia k najznámejším podunajským chráneným územiam,

http://www.freemap.sk/?q=Ve%C4%BEkol%C3%A9lsky%20ostrov







TERMÁLNE KÚPALISKÁ
Komárno,		 Vnútorná Okružná 177/19, Telefón: 035/771 30 14
Ak si chcete užiť kúsok vody priamo v Komárne, určite navštívte komárňanské kúpalisko, ktoré je v tesnej blízkosti našej pevnosti. Dokonca tak blízko, že z niektorého z bazénov môžete na vlastné oči uvidieť známu kamennú pannu na hrote západného bastiónu.
Siedmeho januára 1967 o tretej popoludní dostalo Komárno od prírody vzácny dar - liečivú termálnu vodu. Dvadsaťčlenná skupina gbelských vŕtačov objavila v hĺbke 1224 metrov 54 °C teplý prameň s výdatnosťou 17 litrov za sekundu. Termálne Kúpalisko v Komárne je vybudované na ploche 2,5 ha. Má dva aktívne termálne pramene s teplotou vody 45 °C a 30 °C. Tieto minerálne vody majú priaznivé účinky na kĺbové, reumatické a ženské choroby. Sú vhodné aj na rekreačné účely.
V letnej časti termálneho kúpaliska sa nachádza plavecký a výukový bazén typ CASTIGLIONE, neplavecký, detský a sedacie termálne bazény. V areáli sú plážové priestory, ihrisko na beach – volejbal, stoly na vonkajší stolný tenis a preliezky pre deti. Novinkou je šmykľavka – Slon pri detskom bazéne a clona okolo vonkajších sedacích bazénov s termálnou vodou. S možnosťou celoročného využitia sa na termálnom kúpalisku nachádza sedací termálny bazén s mobilným prestrešením (relaxačno - oddychový) s atrakciami ako vzduchové lehátka, nerezový vodopád a intenzívna hydromasáž s prisávaním vzduchu. 
Ďalej sa tu nachádza fínska sauna s ochladzovacím bazénom a ďalšie zariadenia pre poskytovanie doplnkových služieb ako sú masáže, manikúra-pedikúra, zubná technika a bufety.
 http://www.thermalkn.sk/site/index.php
Komárom	2900 Komárom Táncsics Mihály utca 34-36.
Tel/fax: +36 (34) 342-551
Navštívte aj Vy Brigetio termálne kúpalisko Komárom a zažite blahodarné účinky tamojšej liečivej vody! Nebojte sa, dohovoríte sa aj po slovensky.
Podľa dôkazov najnovších miestnych vykopávok prekvitala v Komárome kultúra liečivých kúpeľov už za čias Rimanov. Či poznali obyvatelia Brigetia liečivé poklady ukrývajúce sa v hĺbkach zeme ešte nevieme, ale máme poznatky o tom, že Rimania liečili svoje reumatické bolesti a bolesti kĺbov termálnymi vodami. Kúpele boli dôležitým miestom spoločenského života a zábavy. 
Jednou z najväčších lákadiel mesta pevností Komáromu je liečivá voda vynikajúcej kvality. Termálne kúpele sa rozprestierajú v srdci mesta. Voda dosahujúca teplotu 62 °C, ktorá bola v roku 1967 vyhlásená za liečivú, slúži na liečbu a relax svojim návštevníkom už vyše 50 rokov. 
1700 ročná kúpeľná kultúra v Komárome- Brigetio!
V roku 2014 došlo k senzačnému archeologickému objavu. V rámci vykopávok, ktoré boli vykonané na hektárovom pozemku ako súčasť protipovodňového projektu Komárom- Almásfüzitő, bol objavený obrovský, takmer kompletný kúpeľný komplex o rozlohe necelých 800 metrov štvorcových. Na území Brigetia ešte nikdy nebola objavená budova kúpeľov.
http://www.komthermal.hu/hlavna-strana/?language=sk&r=hlavna-strana

Patince:		946 39 Patince 
Najznámejší wellness v okolí sa nachádza v Patinciach a je známe svojim wellnessom, ktorý je už na Slovensku pojmom. Okrem wellnessu sú Patince známe aj jedným z najväčších a najlepších kúpalísk na širokom okolí. Ide o dva rôzne objekty, preto si vyberte či chcete WELLNES alebo KÚPALISKO. 
Wellness Patince: 	http://www.patince.com/sk/index.php
Wellness hotel Patince sa nachádza na južnom Slovensku 15 km od Komárna, smer Štúrovo. V hoteli sa nachádza krytý zážitkový bazén, ktorý je súčasťou bazénového sveta vrátane detského bazéna. Lákadlom pre návštevníkov Wellness hotela Patince je aj saunový svet.
Kúpalisko Patince:	http://www.patincekupalisko.sk/index.php
Letné termálne kúpalisko Patince sa nachádza 15 km od Komárna smerom na Štúrovo pri najjužnejšej obci Slovenska, Patince. Areál sa nachádza v oblasti najdlhšieho slnečného svitu a najvyšších teplôt nameraných na území našej republiky. Rekreačný areál bol vybudovaný v okolí termálneho prameňa, ktorý vyviera z hĺbky 160–200 m, má teplotu 27C°. V letnej sezóne denne od 730 do 2000. 
Štúrovo:		Aquapark Vadas, Pri Vadaši 2
Ďalším veľkým kúpaliskom na okolí je Vadaš v Štúrove. Prekrásny pohľad na Ostrihomskú baziliku je jedným z najväčších lákadiel tohto malého mestečka pri mieste, kde Dunaj opúšťa našu krajinu. 
www.vadas.sk
Vínne pivnice
Najlepšie sa uvoľníte, ak navštívite vínne pivnice v okolí. 
Južnoslovenský vinohradnícky región je známy produkciou vysokokvalitných vín, ktoré si postupne razia cestu na trh a získavajú na obľube. V okolí Komárna nájdete tri rajóny: strekovský, hurbanovský a komárňanský. Postupne sa v nich etablujú miestny podnikatelia, mnohí z nich ponúkajú okrem kvalitného vína aj ubytovacie a stravovacie služby.
Najznámejšie vinice sa nachádzajú v obciach: 
Dvory nad Žitavou, Rúbaň, Dulovce, Strekov, Svätý Peter, Modrany, Bátorove Kosihy, Moča, Nová Vieska, Gbelce, Belá a Mužla.
Skúste si vybrať na stránkach Podunajskej vínnej cesty.	www.otvorenépivnice.sk



__________________________________________________________________________________
PRI ODCHODE POUŽITE TENTO POSTUP
CHECK OUT LIST
Naša zbierka pyžám, papúč, hračiek a rôznych osobných vecí našich milých hostí sa utešene rozrastá, napriek tomu, že sa pri odchode našich hostí pýtame či si nič nezabudli .
Pripravili sme pre Vás kontrolný zoznam otázok, ktorý Vám pomôže pri Vašom odchode:
Nezabudli sme:
1. Ošatenie -			v skrini, na stoličke, na hornej terase			
2. Jedlo - 		 		v chladničke/mrazničke		
3. Uteráky -			v kúpeľni, na terase, v člne, na sušiaku
4. Papuče, šľapky 	-		na terase, pod posteľou, v kúpeľni, v člne
5. Kľúče od bytu
6. Kľúče od auta
7. Cestovné doklady		
8. Hračky				na terase, pod posteľou, v kúpeľni, v člne
9. Bicykel				v domčeku na brehu	
10. Kozmetiku                      		v kúpeľni,  na terase
11. Udice 				
12. Deti				sú naozaj v aute 	
Na záver:
Riadime sa životnou filozofiou „ŽIVOT JE DOBRÝ“ a snažíme nebrať sami seba príliš vážne. Žijeme na hausbóte od roku 2007 a je to na nás vidieť. Zažívame dobrodružstvo, ktoré je každý deň lepšie, než naše predstavy keď život na hausbóte bol iba našim snom. Po návrate z práce prežívame „dovolenku každý deň“ a užívame si to. Pobyt u nás nie je ubytovaním ale TERAPIOU. Jediné negatívum nášho života v tomto raji je : „ veľmi ťažko sa ráno odchádza do práce“ a vám sa bude ťažko odchádzať od nás 😊
Prevádzku našich hausbótov považujeme za milú pridanú hodnotu nášho - tak trochu iného - života na vode. Upratovanie a starostlivosť o potreby našich hostí je výhradne našou záležitosťou, nikdy ju nezverujeme do rúk niekoho iného. Tento prístup nám umožňuje byť stále pokornými a mať pocit, ktorý zažíva akákoľvek rodinná firma na svete. Naučili sme sa veľmi veľa.. Deti napr. umyť záchod aj po cudzích ľuďoch 😊
Srdečne sa s Vami podelíme o možnosť „ochutnať“ tento zaujímavý spôsob života. Užite si to u nás a nehanbite sa obrátiť sa na nás kedykoľvek to budete potrebovať. 
	Príďte ako hostia, odíďte ako priatelia.	

